ນັກສຶກສາ ປະລິນຍາຕີ ຮຸ່ນທີ XX ສຳເລັດກອງປະຊຸມ 3 ອົງການຈັດຕັ້ງມະຫາຊົນ
ເພື່ອເປັນຕ້ອນຮັບກອງປະຊຸມໃຫຍ່ຄັ້ງທີ I ຂອງໜ່ວຍພັກຮາກຖານ ນັກສຶກສາ ປະລິນຍາຕີ ຮຸ່ນທີ XX ທີ່ຈະໄຂຂຶ້ນໃນໜໍ່ໆນີ້, ດັ່ງນັ້ນ, ນັກສຶກສາ ປະລິນຍາຕີ ຮຸ່ນທີ XX ຈຳນວນ 117 ສະຫາຍ, ຍິງ 20 ສະຫາຍ ຈຶ່ງໄດ້ພ້ອມກັນຈັດຕັ້ງກອງປະຊຸມ 3 ອົງການຈັດຕັ້ງມະຫາຊົນຂຶ້ນຢ່າງເປັນທາງການ ໃນວັນທີ 12-13 ມັງກອນ 2016 ທີ່ຜ່ານມານີ້ ເຊິ່ງກອງປະຊຸມແມ່ຍິງ ນັກສຶກສາ ປະລິນຍາຕີ ຮຸ່ນທີ XX ຈັດຂຶ້ນໃນຕອນເຊົ້າຂອງວັນທີ 12 ມັງກອນ 2016 ໂດຍການເຂົ້າຮ່ວມເປັນຄະນະປະທານຂອງ ສະຫາຍ ນ. ອານົງ ຂັນທະຍົງ ຄະນະສະຫະພັນແມ່ຍິງ ສມປຊ ແລະ ມາໃນຕອນແລງຂອງວັນດຽວກັນ ກໍ່ໄດ້ຈັດໃຫ້ມີກອງປະຊຸມຊາວໜຸ່ມຮາກຖານຂxນ ໂດຍການເຂົາຮ່ວມເປັນປະທານຂອງ ສະຫາຍ ປອ ສາຍຄຳ ມູນມະນີວົງ ເລຂາຄະນະບໍລິຫານງານຊາວໜຸ່ມ ສມປຊ ແລະ ມາໃນຕອນເຊົ້າຂອງວັນທີ 13 ໜ່ວຍຮາກຖານນັກສຶກສາ ດັ່ງກ່າວ ກໍ່ໄດ້ຈັດກອງປະຊຸມ ຮາກຖານ ກຳມະບານຂຶ້ນ ໂດຍການເປັນປະທານຂອງ ສະຫາຍ ປທ ອິນທະວົງ ໂຄດປັນຍາ ປະທານ ສະຫະພັນ ກຳມະບານ ສມປຊ ນອກນັ້ນ, ເຂົ້າຮ່ວມໃນທັງ 3 ກອງປະຊຸມ ດັ່ງກ່າວ ຍັງມີມີຕາງໜ້າໃນຄະນະອົງການຈັດຕັ້ງມະຫາຊົນຂອງນັກສຶກສາພາຍໃນສະຖາບັນເຂົ້າຮ່ວມຢ່າງພ້ອມພຽງ.
ພິທີມອບ-ຮັບ ປື້ມນິພົນເລືອກເຟັ້ນ ກ. ມາກ-ຟ. ອັງແກນ, ວ. ອີ ເລນິນ ແລະ ໂຮ່ຈີມິນ
ເພື່ອເປັນການເຜີຍແຜ່ຜົນສຳເລັດໂຄງການແປປື້ມນິພົນເລືອກເຟັ້ນ ກ. ມາກ-ຟ. ອັງແກນ, ວ. ອີ ເລນິນ ແລະ ໂຮ່ຈີມິນ ຈາກພາສາຫວຽດນາມມາເປັນພາສາລາວ ໃຫ້ແກ່ບຸກຄົນ ແລະ ອົງການໄດ້ຮັບຮູ້ ເພື່ອນຳໃຊ້ເຂົ້າໃນການສຶກສາຄົ້ນຄວ້າ ໃຫ້ເກີດປະໂຫຍດສູງສຸດ ຢູ່ໃນການຈັດຕັ້ງປະຕິບັດຕາມພາລະບົດບາດໜ້າທີ່ການເມືອງຂອງຕົນ, ທັງມີການປະກອບສ່ວນເຂົ້າໃນການຄົ້ນຄວ້າວິທະຍາສາດ ການເມືອງ-ການປົກຄອງໃຫ້ຫຼາຍກວ່າເກົ່າ.
ກອງປະຊຸມ ປຶກສາຫາລື ກ່ຽວກັບໂຄງການແປນິພົນໂຮ່ຈີມິນ ຄົບຊຸດ ຂອງສອງສະຖາບັນ ລາວ-ຫວຽດນາມ
ເພື່ອເປັນການລາຍງານຄວາມພ້ອມ ແລະ ການກະກຽມໂຄງການແປນິພົນ ໂຮ່ຈີມິນ ຄົບຊຸດ ຈາກພາສາຫວຽດ ນາມເປັນພາສາລາວ ສະນັ້ນ ໃນວັນທີ 28 ທັນວາ 2015 ທີ່ຜ່ານມາ ທີ່ຫ້ອງປະຊຸມຊັ້ນ 2 (ຕຶກຫ້ອງການ) ທ່ານ ຮສ ປອ ທອງສະລິດ ມັງໜໍ່ເມກ ເລຂາຄະນະບໍລິຫານງານພັກ, ຫົວໜ້າ ສມປຊ, ຫົວໜ້າ ຄະນະຄຸ້ມຄອງໂຄງການຝ່າຍລາວ, ທັງເປັນຜູ້ຊີ້ນຳລວມ ເປັນປະທານເປີດພິທີ ກອງປະຊຸມດັ່ງກ່າວ, ພ້ອມນັ້ນ ທ່ານກໍ່ ໄດ້ເປັນກຽດຕາງໜ້າໃຫ້ແກ່ ຄະນະຄຸ້ມຄອງໂຄງການແປນິພົນ ໂຮ່ຈີມິນ ຄົບຊຸດ ຝ່າຍລາວ ຕ້ອນຮັບ ທ່ານ ຮສ ປອ ຫງວຽນ ເຕິນ ຢາບ ຮອງຫົວໜ້າ ສະຖາບັນການເມືອງ ໂຮ່ຈີມິນ, ຫົວໜ້າ ຄະນະຄຸ້ມຄອງໂຄງການຝ່າຍຫວຽດນາມ ພ້ອມດ້ວຍຄະນະ 4 ທ່ານ.
ໜ່ວຍພັກຮາກຖານ ຄະນະວິຊາກໍ່ສ້າງພັກ ແລະ ປະຫວັດສາດພັກ-ຄະນະວິຊາ ລັດທິສັງຄົມນິຍົມ ວິທະຍາສາດ ໄດ້ຮັບໃບຢັ້ງຢືນເປັນໜ່ວຍພັກແຂງ-ຮູ້ນຳພາຮອບດ້ານ
ໃນວັນທີ 23 ທັນວາ 2015 ຢູ່ທີ່ຫ້ອງປະຊຸມ ຊັ້ນ 3 (ຕຶກຫ້ອງການ) ຄະນະບໍລິຫານງານພັກ ສມປຊ ໄດ້ມີພິທີມອບໃບຢັ້ງຢືນເປັນໜ່ວຍພັກແຂງຮູ້ນຳພາຮອບດ້ານໃຫ້ແກ່ ໜ່ວຍພັກຮາກຖານ ຄະນະວິຊາ ກໍ່ສ້າງພັກ ແລະ ປະ ຫວັດສາດພັກ-ຄະນະວິຊາ ລັດທິສັງຄົມນິຍົມວິທະຍາສາດ ພາຍໃຕ້ການເປັນປະທານຂອງ ສະຫາຍ ຮສ ພູວົງ ອຸ່ນຄຳແສນ ຮອງເລຂາຄະນະບໍລິຫານງານພັກ, ຮອງຫົວໜ້າ ສມປຊ, ມີຜູ້ເຂົ້າຮ່ວມຕາງໜ້າໜ່ວຍພັກຮາກຖານພາຍໃນສະຖາບັນ ແລະ 3 ອົງການຈັດຕັ້ງມະຫາຊົນ ພ້ອມດ້ວຍສະມາຊິກພາຍໃນໜ່ວຍພັກດັ່ງກ່າວ ເຂົ້າຮ່ວມຢ່າງພ້ອມພຽງ.